section_heading: Životopis
paragraph_text: Ekdahl odrasta u Mariefredu, Södermanlands län, s dvije sestre i roditeljima koji su po zanimanju profesor fizike i predškolski učitelj. Tijekom srednjoškolskog obrazovanja pohađala je glazbenu liniju u Södertäljeu. S 18 godina seli u Stockholm gdje 1990. počinje pjevati u jazz sastavu Petera Nordhalsa a poslije sudjeluje pri snimanju albumu Tonia Holgerssona. Poslije toga potpisuje ugovor s EMIjem i njen album prvijenac Lisa Ekdahl izlazi 1994. na kojem je bila hit pjesma "Vem vet". Album doživljava komercijalni uspjeh i nagrađen je sa švedskim glazbenim nagradama: tri Grammija i jedan Rockbjörn. Glazbeni stilovi koje Ekdahl njeguje su pop i jazz a pjeva na švedskom i engleskom jeziku. Svoj pjevački stil izgradila je kombinirajući švedske narodne pjesme i latino-jazz. Živi u Södermalmu u Stockholmu sa svojim sinom rođenim 1994. iz veze s blues pjevačem Billom Öhrströmom.